th-th	ปลากัดเจอโควิด ส่งออก-ทำไม่ได้ เททิ้งนับแสนตัว
zh-cn	暹罗斗鱼遭遇新冠病毒导致无法出口，数十万条鱼被丢弃

th-th	กลุ่มผู้เลี้ยงปลากัดรายใหญ่เมืองนครปฐม เจอพิษโควิด-19 เล่นงานอ่วม ครวญมีออเดอร์จากต่างประเทศแต่ส่งออกไม่ได้ ทนแบกรับภาระค่าใช้จ่ายไม่ไหว จำใจปล่อยทิ้งปลากัดนับแสนตัว วอนภาครัฐช่วยเหลือ
zh-cn	佛统府暹罗斗鱼的大型养殖户遭遇了COVID-19的侵害，他们抱怨有来自国外的订单但却无法出口，无法承受高额开销，不得不丢弃数十万条鱼，请求政府支援。

th-th	ด้านปางช้างเจอผลกระทบนักท่องเที่ยวหดหาย ควาญช้างชาวปกาเกอะญอไร้เงินจ้างเหมารถสิบล้อมาบรรทุก ต้องอพยพช้างนับร้อยเชือกเดินเท้าเข้าป่าขึ้นดอยระยะทางร่วม 200 กิโลเมตร มุ่งหน้ากลับบ้านเกิด ฝืนอยู่ต่อไปต้องอดตายทั้งคนทั้งช้าง
zh-cn	受游客人数骤减影响的大象营，斯高克伦族的大象养殖员没钱租十轮型货车来运载大象，不得不徒步行走200公里，将数以百计的大象迁徙至森林中、山上，计划让它们回归出生地，如果继续僵持下去，人和大象都将会饿死。

th-th	ไวรัสมรณะส่งผลกระทบต่อเกษตรกรผู้เพาะเลี้ยง ปลากัด หลังส่งออกไปต่างประเทศไม่ได้นานกว่า 2 เดือน เกิดปัญหาต้นทุนการผลิต จำใจปล่อยทิ้งปลากัดนับแสนตัว
zh-cn	致命病毒对暹罗斗鱼养殖户造成了影响，由于2个月无法出口到国外，生产资金出现了问题，不得不将数十万条暹罗斗鱼倒回河里。

th-th	เมื่อวันที่ 2 พ.ค. ผู้สื่อข่าวได้รับ การเปิดเผยจาก น.ส.สิรินุช ฉิมพลี ประธานกลุ่มวิสาหกิจชุมชนบ้านอ้อมพยศ หมู่ 7 ต.โพรงมะเดื่อ อ.เมืองนครปฐม ว่า ทางกลุ่มมีสมาชิก 8 ราย เพาะเลี้ยง ปลากัดมานานกว่า 10 ปี มีตลาดส่งออกไปต่างประเทศ ทั้งแถบเอเชีย เช่น สิงคโปร์ และฮ่องกง ในยุโรป เช่น ฝรั่งเศส เยอรมนี และอเมริกา
zh-cn	5月2日，佛统府治县Phrong Madua乡7号Ban Om Phayaset社区企业集团董事长Sirinuch Chimplee女士向记者表示，集团内有8名养殖户养殖暹罗斗鱼长达10余年，国外市场有亚洲区的新加坡和香港，以及欧洲区的法国、德国，还有美国。

th-th	ปกติในทุก 1-2 สัปดาห์ จะแพ็กสินค้าส่งออกไปทางเครื่องบิน ส่งให้กับลูกค้าที่มีออเดอร์เข้ามาครั้งละ 50,000-100,000 ตัว
zh-cn	通常每1-2个星期，就要打包商品通过飞机出口送给外国客户，这些客户每次预订量达5-10万条暹罗斗鱼。

th-th	“หลังเกิดโรคโควิด-19 ระบาดขึ้นมา เครื่องบินหยุดบิน แม้จะมีออเดอร์มาจากต่างประเทศ ทางกลุ่ม ก็ส่งออกไปไม่ได้มานานกว่า 2 เดือนแล้ว
zh-cn	“自COVID-19疫情爆发以来，飞机停飞，尽管海外订单依旧源源不断，集团已经有2个月的时间无法出口。

th-th	สมาชิกที่เพาะเลี้ยงปลากัด ต้องแบกรับภาระต้นทุนค่าอาหาร ปลา ค่าน้ำ และค่าแรงงาน ตกวันละ 2,000 บาท ต่อปลากัด 100,000 ตัว เพราะปลากัดจะมีอายุมากขึ้น ถ้าเกิน 4 เดือน จะกินอาหารมากขึ้น ลำตัวมีขนาดใหญ่ หากยังเลี้ยงในขวดต่อไปจะหันกลับมากัดหางตัวเอง ตามธรรมชาติ ทำให้รูปร่างไม่สวยงาม และน่าสงสาร
zh-cn	暹罗斗鱼养殖户不得不自己负担鱼饲料费、水费、人工费，每天每10万只暹罗斗鱼就要花费2000铢，因为暹罗斗鱼的年龄会增长，如果超过4个月，就会吃更多的饲料，身体体积也会变大，如果继续养在瓶子里，势必会在转身的时候咬到自己的尾巴，导致身形失去美感，并且显得很可怜。

th-th	การปล่อยปลาลงบ่อคืนสู่ธรรมชาติให้ไปหากินเอง เป็นการลดภาระได้ในระดับหนึ่ง อยากเรียกร้องให้ภาครัฐ ช่วยหาแนวทางแก้ไข ไม่รู้ว่าภาวะแบบนี้จะเกิดไปอีกนานเท่าไหร่ ต้นทุนพวกเรามีไม่มากนัก จะปรับเปลี่ยนอาชีพไปทำอย่างอื่นยังมองลู่หาทางไม่เห็น
zh-cn	将鱼放生，让它们自己寻找食物，能在一定程度上减轻养殖户的负担，我们想请求政府援助，找寻解决方法，不知道这一情形将持续到什么时候，我们的本金不多了，如果要改行换业的话，也还看不到新的出路。

th-th	ตอนนี้ปลากัดที่เพาะเลี้ยงไว้มีอีกมาก หากใคร สนใจช่วยเหลือจะรับซื้อปลากัดไปจำหน่าย ติดต่อได้ที่ ID Line sirinutbetta” น.ส.สิรินุชกล่าว
zh-cn	现在养殖的暹罗斗鱼还有很多，如果有人有意购买可以联系ID Line :sirinutbetta。”Sirinuch女士说道。

th-th	ขณะที่สถานการณ์การแพร่ระบาดของไวรัสโควิด-19 ยังส่งผลกระทบต่ออุตสาหกรรมการท่องเที่ยว อย่างรุนแรง รายได้เป็น “ศูนย์” ส่งผลให้ปางช้างหลายแห่งแบกรับภาระอาหารช้างไม่ไหว ต้องส่งช้าง กลับบ้านเกิดไปเผชิญความอดอยากอย่างน่าเวทนา
zh-cn	由于COVID-19疫情的爆发，还对旅游业造成了严重的影响，”零”收入成为了多家大象营无法承担大象饲料费用的原因，因此不得不将大象送回它们的出生地，但大象们可能会面临饿死的可怜境地。

th-th	เกี่ยวกับเรื่องนี้ ผู้สื่อข่าวเดินทางไปตรวจสอบที่มูลนิธิ อนุรักษ์ช้างและสิ่งแวดล้อม อ.แม่แตง จ.เชียงใหม่ พบว่าเจ้าของช้างและควาญช้างกำลังเตรียมนำช้างกว่า 100 เชือก เดินเท้ากลับบ้านเกิดในพื้นที่ อ.แม่แจ่ม และ อ.อมก๋อย จ.เชียงใหม่ รวมทั้ง จ.ตาก และ จ.แม่ฮ่องสอน
zh-cn	关于此事，记者前往清迈府湄登县大象和环境保护基金会进行调查，发现大象的主人和大象养殖员正准备将100余只大象徒步迁移至它们的出生地，即清迈府的湄曾县和翁桂县，还包括达府和夜丰颂府。

th-th	เนื่องจากไม่มีเงินเป็นค่าใช้จ่ายเหมารถบรรทุกสิบล้อมาบรรทุกช้าง เพราะต้องเสียค่ารถบรรทุกขนช้างกลับ ตกคันละตั้งแต่หลัก 2-3 หมื่นบาท ไปจนถึง 1 แสนบาท ขึ้นอยู่กับระยะทาง
zh-cn	由于没有钱租十轮型货车运载大象，因为还必须支付运输大象返回的费用，根据距离预测单辆车的费用将高达2-3万铢至10万铢。

th-th	นางแสงเดือน ชัยเลิศ นักอนุรักษ์ช้าง เปิดเผยว่า ขณะนี้มีช้างเลี้ยงจากปางช้างต่างๆใน จ.เชียงใหม่ ประสบปัญหาเรื่องค่าใช้จ่ายในการดูแลช้าง เนื่องจากปางช้างไม่มีนักท่องเที่ยวเข้าเที่ยวชม ช้างแต่ละเชือกต้องกินอาหารวันละ 400-500 กิโลกรัม ทำให้ขาดแคลนอาหารจนช้างหลายเชือกซูบผอม เมื่อปางช้างปิดตัวลง
zh-cn	据大象保护者Saagdean chailed女士透露，目前清迈多家大象营由于没有游客前来参观，全都遇到了大象养殖费用不足的问题，每头大象每天要吃400-500公斤的食物，自从大象营闭园以来，很多大象都逐渐消瘦。

th-th	ช้างที่เช่ามาจากต่างจังหวัดทางภาคอีสาน เช่น สุรินทร์ ชัยภูมิ และบุรีรัมย์ เจ้าของช้างได้ว่าจ้างรถบรรทุกสิบล้อมานำช้างกลับบ้าน มีราคาที่แพงมากกว่า 1 แสนบาทขึ้นไป
zh-cn	从东北部租来的大象，例如素林、猜也奔和武里南，这些大象的主人已经租十轮型货车将自己的大象接回去了，费用超过10万铢。

th-th	แต่ช้างที่เดินทางมาจากอำเภอรอบนอกของ จ.เชียงใหม่ และใกล้เคียง เจ้าของช้างส่วนใหญ่เป็นกลุ่มชาติพันธุ์ ไม่มีเงินจ่ายค่ารถบรรทุก ต้องใช้วิธีเดินเท้าลัดเลาะเข้าป่าจาก อ.แม่วาง จ.เชียงใหม่ ผ่านเส้นทางป่าลึกดอยสูง สองข้างทางแทบไม่มีอาหารช้างเลย เนื่องจากถูกไฟป่าเผาผลาญต้นไม้ใบหญ้าจนพืชล้มตายเกลี้ยง ประกอบกับอากาศร้อนจัด ส่งผลให้ขบวนคาราวานช้างอพยพเป็นไปอย่างทุลักทุเล
zh-cn	但是来自清迈周围县和附近府的大象，它们的主人大部分是少数民族，没有钱支付车费，只好通过徒步迁徙的方式将大象从清迈府湄汪县带回森林中，途中经过深林高山，道路两旁几乎没有大象的食物，因为山火将树木都烧尽了，再加上炎热的天气，导致大象迁徙的队伍变得十分混乱无序。

th-th	“ในขบวนช้างอพยพ มีทั้งช้างน้อยแรกเกิดวัย 4 เดือน ช้างชราวัยกว่า 60 ปี ต้องเดินทางไกลร่วม 200 กิโลเมตร ไร้น้ำและอาหารทางธรรมชาติ มูลนิธิต้องใช้วิธีส่งเจ้าหน้าที่ร่วมทางไปกับช้าง นำรถบรรทุกน้ำและอาหารช้าง เช่น หญ้า กล้วยและแตงโม ไปวางไว้เป็นระยะ
zh-cn	“在大象迁徙队伍中，有刚出生4个月的小象，也有60岁的老象，需行走200公里，缺少来自大自然的水和食物，因此大象和环境保护基金会派工作人员前去各个定点处投放草，香蕉和西瓜等大象所需的食物。

th-th	ตามเส้นทางขบวนช้างอพยพที่จะต้องเดินผ่านป่า ระยะทางกว่า 100 กิโลเมตร จนไปถึงหมู่บ้านที่มีลำน้ำลำห้วย และต้องเดินทางผ่านขึ้นดอยสูงกว่าจะไปถึงบ้าน
zh-cn	象群需在森林中步行100多公里路程才能到达有河的村庄，并且还需翻越高山才能回到大象主人的家乡。

th-th	ถิ่นเดิมของเจ้าของช้าง ที่เป็นชาวปกาเกอะญอ เส้นทางนี้ชาวช้างใช้มาตั้งแต่รุ่นพ่อรุ่นแม่ เนื่องจากในอดีตช้างเหล่านี้จะถูกนำไปชักลากไม้ กระทั่งเข้าสู่อุตสาหกรรมการท่องเที่ยว
zh-cn	对于斯高克伦族来说，这一条大象迁徙之路从父辈时起，大象养殖户就开始用了，因为过去这些大象要被带去拉木材，一直到进入旅游业时代。

th-th	แต่วันนี้เมื่อโควิด-19 สร้างปัญหา ช้างไม่มีงานทำ จำเป็นต้องนำช้างกลับ คาราวานช้างจะเดินกลับไปหมู่บ้าน
zh-cn	但现在由于COVID-19造成许多问题，导致大象失去工作，因此需要就将它们带回家乡。

th-th	ใน ต.แม่สึก อ.แม่แจ่ม จ.เชียงใหม่ เป็นหมู่บ้านติดกับ จ.แม่ฮ่องสอน ใช้เวลารอนแรม 5 วัน 5 คืน ขณะที่การช่วยเหลือของภาครัฐยังไม่มีมาตรการที่ชัดเจน” นางแสงเดือนกล่าว
zh-cn	大象队伍走回清迈府湄森县和湄曾县的村庄，毗邻夜丰颂府，需要整整5天5夜的时间，与此同时政府还没有具体的援助措施，”Sangdean女主说道。

th-th	นายธีระชัย เปรมชื่นธนาวัลย์ เจ้าของช้างชาวปกาเกอะญอ กล่าวว่า กระแสไวรัสโควิด-19 ทำให้นักท่องเที่ยวหดหาย ช้างและควาญตกงาน เจ้าของช้างจำเป็นต้องนำช้างกลับเพราะไม่มีทางเลือกที่ดีกว่านี้ อยู่ต่อไปมีแต่อดตายทั้งคนทั้งช้าง ขอไปตายเอาดาบหน้าดีกว่า เพราะช้างต้องกิน ควาญช้างต้องกิน ทุกอย่างต้องซื้อกิน
zh-cn	大象主人斯高克伦族的Theerachai Premchuen Thanawan先生说道，COVID-19疫情导致游客数量骤减，大象和养殖员失业，大象的主人必须将大象带回来，因为没有比这更好的出路了，如果继续待下去人和大象都会饿死，倒不如向前看，因为大象和养殖员都需要吃饭，食物都要花钱买。

th-th	แต่หากกลับบ้านยังมีนามีไร่ให้ทำกิน มีโอกาสรอดมากกว่า
zh-cn	但如果回家了，至少还有田地用来谋生，生存的机会更多。

th-th	ช้างอพยพจะเดินทางกลับบ้านใน อ.แม่แจ่ม และ อ.แม่แตง มากที่สุด โดยเฉพาะช้างใน ต.แม่สึก มีประมาณ 100 เชือก และทยอยเดินทางกลับมาตั้งแต่เดือนกุมภาพันธ์จนถึงปัจจุบัน
zh-cn	大象迁徙队伍回到湄曾县和湄丹府的最多，尤其是湄森府的大象约有100头，这些队伍从2月开始直至现在陆续迁徙。